|  |
| --- |
|  |

|  |
| --- |
| **ANGYALFÖLDI MÉDIA KÖZALAPÍTVÁNY** |

**ESZKÖZ-FORRÁS ÉRTÉKELÉSI**

**SZABÁLYZAT**

**Budapest, 2023. december 01.**

**Kuratórium elnöke**

**Az eszköz- és forrásértékelési szabályzat jogszabályi előírásai:**

Az Angyalföldi Média Közalapítvány (Továbbiakban Közalapítvány) Eszköz- és forrásértékelési szabályzatát a számvitelről szóló, többször módosított 2000. évi C. törvényben (továbbiakban: Szt.), rögzített előírások alapján, valamint a számviteli politikában rögzített alapelvek alapján határoztuk meg

**Az értékelési szabályzat célja**

Az eszközök- és források értékelési szabályzat elkészítésének célja, hogy meghatározásra kerüljenek azok az értékelési elvek, módszerek, amelyekkel a Közalapítvány rögzíti az eszközei és forrásai értékét.

A számviteli politika részeként iránymutatást adjon a belső, illetve külső ellenőrzés számáraa beszámoló készítési kötelezettsége során követett értékelési gyakorlatról, az eszközök-, források besorolásáról, a bekerülési érték tartalmáról, az év végi értékviszonyok kialakításával kapcsolatos feladatokról. A végrehajtás a képviselő és a pénzügy számvitel feladata.

1. Értékelési elvek és elszámolási szabályok, a mérlegben szereplő eszközök értékelésének általános szabálya
2. Az eszközök bekerülési értéke
3. Térítés nélkül (visszaadási kötelezettség nélkül) átvett eszközök, illetve ajándékként, hagyatékként kapott eszközök, a többletként fellelt eszközök, értékelése
4. A csere útján beszerzett eszköz bekerülési (beszerzési) értéke
5. A mérlegben szereplő források értékelésének általános szabálya
6. A mérlegben szereplő egyes források értékelése

**1. Az értékelési elvek és elszámolási szabályok**

A Közalapítvány eszközeit a Számviteli törvény és a rendelet előírásai szerint a befektetett vagy a forgóeszközök közé kell besorolni. Az egyes kategóriákat a Közalapítvány a számviteli törvényben foglalt tartalmi megfelelőkkel használja.

A tárgyi eszközökön belül a műszaki, illetve az egyéb eszközök közé való besorolást az a kritérium dönti el, hogy a szóban forgó eszköz a Közalapítvány tevékenységét közvetlen (ekkor műszaki) vagy közvetett (ekkor egyéb) módon szolgálja.

A **tartósan minősítés** alatt a számviteli törvény megfogalmazott tartósságot értjük, amely a tevékenység egy évet meghaladó szolgálat, az egy éven túli hasznosítást, egy évet meghaladó lekötést jelenti.

Amennyiben az eszközök használata, rendeltetése megváltozik, mert az eszköz a tevékenységet, a működést tartósan már nem szolgálja vagy fordítva, akkor azok besorolását meg kell változtatni: a befektetett eszközt át kell sorolni a forgóeszközök közé vagy fordítva. Az előterjesztést a pénzügy számvitel készíti, a jóváhagyás a képviselő feladata.

A Közalapítvány az **immateriális javak és a tárgyi eszközök** hasznos élettartam végén várható maradványértékkel csökkentett bekerülési értéket azokra az évekre kell felosztani, amelyekben az eszközöket a Közalapítvány előreláthatóan használni fogja. A maradványértéket jelen szabályzat szerint határozzuk meg.

A beszerzett járművek esetében a piaci összehasonlító módszerrel maradványértéket vesz figyelembe az értékcsökkenés elszámolásánál, amely egyben maga után vonja, hogy nullánál nagyobb maradványérték kerül meghatározásra. Az ingatlanoknál a beszerzés célja a meghatározás irányadó szempontja.

Az immateriális javakat, tárgyi eszközöket, befektetett pénzügyi eszközöket, vásárolt készleteket és értékpapírokat a könyvviteli nyilvántartásokból ki kell vezetni a következő esetekben:

* térítés nélküli átadás,
* értékesítés (mind a működést jellemző esetek),
* hiány,
* selejtezés.

A csökkenés esetén a könyvviteli nyilvántartásból való kivezetés az adásvételi szerződés vagy egyéb, az adásvétel tényét tartalmazó megállapodás alapján történik. Leltározás során feltát hiány esetén a könyvviteli nyilvántartásokból való kivezethetőség feltétele a Kuratórium engedélye és a hiányról szóló jegyzőkönyv. A selejtezés részletes szabályait a Leltározási Szabályzat tartalmazza. Ez utóbbi esetben a könyvviteli nyilvántartásokból a selejtezési jegyzőkönyv alapján vezethetők ki az eszközözök.

A térítés nélküli átadás- átvétel esetében a könyvelés alapja a piaci értéket is magában foglaló, az arra illetékesek által ellenjegyzett szerződés.

A kötelezettségeket általánosságban elismertnek tekintjük, ha az a szerződésben rögzített feltételeinek megfelelően teljesítésre kerül és az érte fizetendő összeg megfelel a szerződésben leírtaknak, valamint a kötelezettség kifizethetősége a megfelelő személy által utalványozásra kerül.

A számviteli törvény és egyéb jogszabályok előírásain túlmenően a Közalapítvány saját elhatározás alapján nem köt le eredménytartalékot és tőketartalékot.

A Közalapítvány a tartós használatba adott eszközöket saját eszközként mutatja ki (közvetett támogatás).

**2.Az eszközök bekerülési értéke**

Az eszközök bekerülési értéke az eszköz megszerzése, létesítése, üzembe helyezése érdekében- az üzembe helyezésig, a raktárba történő beszállításig- felmerült az eszközhöz egyedileg hozzákapcsolható tételek együttes összege. A bekerülési érték (beszerzési ár) konkrét tartalmát a számviteli törvény előírásai szerint állapítjuk meg.

A Közalapítványnál az eszközök beszerzési költségei között kell nyilvántartásba venni azokat a ráfordításokat, amelyek az eszközök megszerzésével, létesítésével, üzembe helyezésével kapcsolatban az üzembe helyezésig, a raktárba történő beszállításig felmerült és az eszközökhöz egyedileg hozzákapcsolható.

A beszerzési költség részét képezi:

* az engedményekkel csökkentett, felárakkal növelt vételár,
* a szállítási, szerelési, üzembe helyezési költségek,
* alapozási, szerelési, üzembe helyezi költségek,
* beszerzéssel kapcsolatos közvetítői költségek,
* a bizományi díj,
* a beszerzéshez kapcsolódó adók
* vámköltségek,
* fizetendő vagy fizetett illetékek, például importbeszerzés statisztikai illetéke,
* a vagyonszerzés illetékei: adásvétel, csere esetén,
* a vámárú vámköltségen kívül vámterhei,
* jogszabályon alapuló hatósági, igazgatási és szolgáltatási díjak,
* az egyéb hatósági igazgatási, eljárási és szolgáltatási díjak (pl. a környezetvédelmi termék díj, szakértői díj),
* az előzetesen felszámított, de le nem vonható általános forgalmi adó,
* az eszközbeszerzéshez vagy saját előállításhoz közvetlenül igénybe vett hitelhez, kölcsönhöz kapcsolódó:
  + a hitel felvétele előtt fizetett bankgarancia díja,
  + a hitel igénybevétele miatt fizetett kezelési költség, folyósítási jutalék,
  + a hitel igénybevételéig felszámított rendelkezésre tartási jutalék,
  + a szerződés közjegyzői hitelesítésének díja,
  + a tárgyi eszköz üzembe helyezésig (készleteknél a raktárba történő beszállításig) felmerült kamat,
* a beruházás üzembe helyezésig fizetett (fizetendő) biztosítási díj.

A Közalapítvány a beszerzési ár meghatározásakor nem él az aktív időbeli elhatárolás lehetőségével.

A tárgyi eszköz biztonságos üzemeletetését, rendeltetésszerű használatát biztosító tartalék alkatrészek és tartozékok beszerzési árban (számláiban) érvényesített értéke a beszerzési költség részét képezi.

A beruházáshoz, vagyoni értékű joghoz közvetlenül kapcsolódó devizahiteleknek az eszköz üzembe helyezéséig terjedő időszakra elszámolt (időszakot terhelő) árfolyam különbözete.

A csere vagy követelés fejében történő elszámoláskor, térítés nélküli átadás-átvételkor, a jogszabályban rögzített értékek beszerzési értéknek minősülnek.

A beszerzési költséget a gazdasági esemény megtörténtekor, de legkésőbb az üzembe helyezéskor kell elszámolni számlázott, kivetett összegben.

Amennyiben az üzembe helyezésig vagy raktárba történő beszállításig az állományba vételhez szükséges bizonylatok nem állnak rendelkezésre, akkor a megkötött szerződések, jogszabályi előírások alapján kell a beszerzési árat meghatározni. Az így meghatározott érték és a tényleges számlázott, vagy később módosított fizetendő összeg közötti különbözettel bekerülési értéket kell módosítani a végleges bizonylatokkal. A végrehajtás a pénzügy számvitel feladata.

A saját vállalkozásban végzett beruházást a vonatkozó jogszabályok szerint értékeljük és mutatjuk ki.

A bekerülési érték térítés nélküli átvételkor a forgalmi, piaci érték, cserével a csereszerződés szerinti összeg, követelés fejében átvett eszköz esetében a megállapodás szerinti érték. A térítés nélküli (visszaadási kötelezettség nélkül) átvett eszköz, illetve ajándékként kapott eszköz, továbbá a többletként fellelt (nem adminisztrációs hibából származó többlet) eszköz bekerülési értéke az állományba vételkor ismert piaci érték.

**2.1.Befektett eszközök értékelése**

Az immateriális javak, valamint a tárgyi eszközöket az értékcsökkenéssel csökkentett, az esetleges visszaírt, terven felüli értékcsökkenéssel növelt könyv szerinti értéken értékeljük.

A számviteli törvény előírásainak megfelelően a befektetett eszközök bekerülési értékének tartalma- részben leírtakon felül- az alábbiak szerinti kiegészítéssel kerül meghatározásra:

* beruházási költségek:
  + bővítés,
  + rendeltetés megváltoztatás,
  + átalakítás,
  + élettartam növelés
* a felújítási költségek:
  + eredeti állag, állapot helyreállítása,
  + eredeti kapacitás helyreállítása,
  + eredeti pontosság helyreállítása,
* felújítási és fejlesztési költségek és
* a kerekítsek összegei, amelyet a vállalkozás minden befektetett eszközre vonatozóan az egyéb bevételek között, mint kerekítési különbözetet mutat ki,
* a befektetett eszköz (kivétel befektetett pénzügyi eszköz) üzembe helyezéséig, használatba vételéig felmerült kamat,
* a beruházás üzembe helyezésig a beruházást terhelő biztosítási díj.

A Közalapítvány az immateriális javak és tárgyi eszközök között szerepelteti a tevékenységhez kapcsolódó saját hasznosítás céljából bekerült eszközöket. A bekerülési értéket a jelen szabályzatban foglaltak szerint állapítja meg, figyelembe veszi a saját beruházásra vonatkozó előírásokat is.

A hitelviszonyt megtestesítő, egy évnél hosszabb lejáratú értékpapírokat tényleges beszerzési áron kell értékelni mindaddig, amíg azok mérlegkészítéskori piaci értéke tartósan (mérlegkészítés napját megelőzően legalább egy éven keresztül) nem csökkent a könyv szerinti érték alá. Ezen eszközöket is az elszámolt értékvesztéssel csökkentett, a visszaírt értékvesztéssel növelt könyv szerinti értéken kell a mérlegben szerepeltetni. A hitelviszonyt megtestesítő, kamatozó értékpapír bekerülési értéke nem tartalmazhatja a felhatalmazott kamat összegét.

Az értékelés szempontjából irányadó időpont: a tárgyévet követő év február 28. napja.

A tartós kölcsönök, kapcsolt vállalkozás vagy egyéb viszonyban álló vállalkozás mérlegtételébe való besorolásnál a számviteli törvény, a belső előírások irányelveit érvényesítjük.

A nullás számlaosztályban nyilvántartott eszközöket értékesítés esetén vagy értékeltetjük, vagy megállapodás szerinti értéken adjuk el.

A befektetett eszközök a mérlegben alapvetően a bekerülési értéken szerepelnek, csökkentve az elszámolt tervszerinti és terven felüli értékcsökkenéssel, azt értékvesztéssel növelve azok visszaírásával.

**2.2.Forgóeszközök értékelése**

Az anyagok, áruk (közvetített szolgáltatások), berendezési tárgyak értékelése beszerzéskor, a vásárlások értékén történik (tényleges beszerzési ár), a számviteli törvény szerinti, az általános részben ismertetett tartalommal.

A Közalapítvány működéséhez szükséges anyagokról év közben mennyiségi és értékbeni nyilvántartás nem vezet. A beszerzéseket, azok megtörténtekor költségként elszámolja, az év végi készletet leltár alapján határozza meg, a tényleges beszerzési ár alkalmazásával.

A követelések értékelésénél a követelést az elfogadott, elismert összegben, illetve a már elszámolt értékvesztéssel csökkentett, az értékvesztés visszaírt értékével növelt könyv szerinti értéken kell kimutatni.

A követeléseket az esetleges pénzbeérkezésekkel csökkentett bekerülési értéken tartjuk mindaddig nyilván, amíg az értékvesztés elszámolásra, illetve behajthatatlanságára utaló tény a Közalapítvány tudomására nem jut.

A követeléseket alapvetően a partnerek által elismertnek tekintjük mindaddig, míg ennek ellenkezőjére nem utaló tény tudomásunkra nem jut (pl.: vevő számla visszaküldése).

A vásárolt követelések bekerülési értéke a szerződésben szereplő vételár, a felszámolótól rendelkezésre álló információk és a követelésről rendelkezésre álló dokumentációk alapján kerül meghatározásra a jogszabályi rendelkezések szem előtt tartásával.

A peresített, vásárolt követelések kivételével peresített követelést a mérlegben csak akkor lehet kimutatni, ha arról jogerős bírósági végzés az üzleti év mérleg fordulónapja és a mérlegkészítés időpontja között rendelkezésre áll. A káresemények, a kapott kamatok, a bírságok esetében további feltétel a mérlegkészítésig történő pénzügyi rendezés.

A pénzügyi lízinggel kapcsolatos követelés összege nem foglalja magába a pénzügyi lízinggel kapcsolatosan járó kamat összegét. Az ilyen címen felvett követelés összegét a megfizetett lízingdíjnak a lízingszerződésben meghatározott törlesztés összegével csökkentetten kell a mérlegbe beállítani.

A mérlegben a követést könyv szerinti értéken mindaddig kell kimutatni, amíg pénzügyileg vagy egyéb módon nem rendezték, váltóval ki nem egyenlítették, azt el nem engedték vagy behajthatatlan tételként le nem írják. A bekerülési értéket csökkenti az elszámolt, növeli a visszaírt értékvesztés.

A hitelviszonyt megtestesítő, rövid (éven belüli vagy egy éves) lejáratú értékpapír a vételár részét képező kamattal csökkentett vételáron értékelhető mindaddig, amíg a kibocsátó a lejáratkor, a beváltáskor a névértéket megfizeti. A forgóeszközök között kimutatott hitelviszonyt megtestesítő rövid lejáratú (éven belüli, illetve egyéves lejáratú) értékpapír, tulajdoni részesedét jelentő befektetés bekerülési értéke részének kell tekintetni a beszerzéshez kapcsolódóan fizetett (elszámolt) bizományi díjat, valamint a vásárolt vételi opció díját. Hitelviszonyt megtestesítő értékpapírokkal a Közalapítvány csak kivételes esetekben rendelkezhet.

A pénzeszközök értékelése könyvszerinti, egyezően bankszámla kivonattal és a pénztári jelentéssel.

**2.3.Függő és jövőbeni kötelezettségek elszámolása**

A függő kötelezettség olyan- általában – harmadik személlyel szembeni vállalt kötelezettség, amely a mérleg fordulónapján fennáll, de mérlegtételenkénti szerepeltetése jövőbeni eseménytől függ.

Biztos (jövőbeni) kötelezettség az olyan visszavonhatatlan kötelezettség, amely a mérleg fordulónapján már fennáll, de szerződés teljesítése még nem történt meg, ezért mérlegtételként nem szerepeltethető.

Az előbbiekben felsorolt mérlegen kívüli tételek a 0. Nyilvántartási számlák számlaosztályban kell nyilvántartani.

**2.4. A leltározás rendje**

A vásárolt készleteket, tárgyi eszközöket évente egy alkalommal december 31-i fordulónappal az eszközlista alapján szükséges egyeztetni.

Tételes leltárt 3 évente kell készíteni.

A pénztárban lévő készpénzkészlet állományát le kell ellenőrizni, és az analitikus és főkönyvi nyilvántartásokkal egyeztetni kell minden év december 31-re vonatkozóan.

A befektetések, követelések és a kötelezettségek állományát december 31-i fordulónapra vonatkozó egyeztetéssel leltározzuk, az egyéb mérlegtételeket a dokumentációval (pl. bankkivonat, egyenlegközlő, stb.) történő egyeztetés alapján értékeljük szintén december 31-i forduló nappal.

**2.5. A források értékelése**

A saját tőkét a Közalapítvány könyvszerinti értéken értékeli. A céltartalékok megállapítása a gazdasági megbízott és könyvelést végző feladata. Az értékelés könyvszerinti értéken történik. A kötelezettségek értékelése könyvszerinti, a besorolás a gazdasági megbízott és a könyvelést végző feladata. A mérlegben a kötelezettségek egyeztetett könyvszerinti értéke szerepel.

**2.6. Atkív és passzív elhatárolások értékelése**

Könyvszerinti értékben történt számításokkal történő alátámasztása szükséges. Az aktív időbeli elhatárolások esetében értékvesztés megállapítása az év végi minősítés függvénye. A mérlegben szereplő érték a bekerülési érték, aktív időbeli elhatárolásoknál csökkentve, az értékvesztésnél növelve a visszaírásokkal.

**3. Értékvesztések**

Az eszközökkel kapcsolatos értékvesztések elszámolását a Számviteli törvényben foglaltak szerint kell megállapítani. Az év végi minősítéseket a pénzügy számvitel végzi el, amelyhez a képviselő adatot szolgáltat.

**4.Amortizációs politika**

A terv szerinti értékcsökkenés elszámolásánál a hasznos élettartam végén várható maradványértékkel csökkentett bekerülési értékből kell kiindulni.

**Hasznos élettartam**: az az időszak, amely alatt az amortizálható eszközt a gazdálkodó időarányosan vagy teljesítményarányosan az eredmény terhére elszámolja.

**Maradványérték**: a rendeltetésszerű használatbavétel, az üzembe helyezés időpontjában- a rendelkezésre álló információk alapján, a hasznos élettartam függvényében- az eszköz meghatározott, a hasznos élettartam végén várhatóan realizálható értéke. Nulla lehet a maradványérték, ha annak értéke valószínűsíthetően nem jelentős.

**Maradványérték nagysága:**

Az eszköz maradványértékét- az egyedi értékelés elve alapján- a hasznos élettartam végére számított eszköz, üzembe helyezésének időpontjában fellelhető hasonló korú eszköz piaci értéke alapján határozzuk meg.

Ha az eszköznek a hasznos élettartam végén várhatóan realizált értéke nem jelentős, akkor a maradványértéket nullának tekintjük.

Nem jelentős a maradványérték, ha annak értéke a beszerzési érték 10%-át, vagy ha az kevesebb, mint 100 E Ft, akkor az 100 E Ft-ot nem éri el. Nem jelentős akkor sem, ha az eszköz csak eredeti rendeltetésétől megfosztva (szétszedve), vagy hulladékként értékesíthető, továbbá ha az eszköz várhatóan nem lesz értékesíthető.

Szoftverek és számítástechnikai eszközök esetében a maradványérték minden esetben nulla forint.

**Alkalmazott leírási módszer(ek)**

Az évenként elszámolandó értékcsökkenésnek a bekerülési értékhez (bruttó értékhez) viszonyított arányát, az egyedi eszköz várható használata, ebből adódó élettartama, fizikai elhasználódása és erkölcsi avulása, az adott vállalkozási tevékenységre jellemző körülmények figyelembevételével kell megtervezni, és azokat a nyilvántartásokon történő rögzítést követően a rendeltetésszerű használatbavételtől, az üzembe helyezéstől kell alkalmazni.

**Értékcsökkenés elszámolása**

Értékcsökkenést az üzembe helyezés napjától, kivezetéskor pedig a kivezetés napjáig számolunk el.

Az 100 ezer forintig egyedi beszerzési, előállítási érték alatti tárgyi eszközök beszerzési vagy előállítási költségét a használatbavételkor értékcsökkenési leírásként egy összegben elszámoljuk.

Az alkalmazott leírási kulcsok a következők:

|  |  |
| --- | --- |
| * immateriális javak | 16,6 százalék |
| * szellemi termékek | 33,0 -”- |
| * számítástechnikai eszközök | 33,0 -”- |
| * gépkocsik | 20,0 -”- |
| * épületek, építmények | 2,0 százalék |
| * hidak, vezetékek | 4,0 -”- |
| * bérbe adott ingatlanok | 5,0 -”- |
| * egyéb gépek, berendezések | 14,5 -”- |
| * bérelt ingatlan | 6,0 -”- |

A 200 E Ft egyedi beszerzési értékű gép, berendezés leírása két év.

**Terven felüli értékcsökkenések és értékvesztések és illetve visszaírása elszámolásának esetei.**

A számviteli törvényben és a rendeletben foglaltak szerint.

**5. Hatálybalépés**

A számviteli politika az aláírást követően lép hatályba a rendelkezés a 2021. január 01-től alkalmazni kell.

Budapest, 2023. december 01.